**Minutes**

|  |  |
| --- | --- |
| Present: | Roar Tobro, Anne Kristine Børresen, Jan Frode Hatlen, Karl Erik Haug, May Grete Sætran, Andreas Sanders, Espen Andresen, Pål Sandvik, Magne Njåstad, David Bregaint, Martin Inge Standal, Gudveig Gjøsund, Kari Skarholt |
| Not present: | Lisbeth Aune, Rasmus Hugdal |
| Copy to: |  |
| Subject: | Gjenoppretting - felles møte for styrings- og prosjektgruppa |
| Time of meeting: | 0900-1100 | Place: | HF, Dragvoll |
| Signature: |   |

1. **Innledning**

Roar orienterte om agenda og formål med møtet.

1. **Status for evalueringen av gjenopprettingsarbeidet**

Martin Inge Standal og Gudveig Gjøsund fra NTNU Samfunnsforskning redegjorde for status for evaluering av gjenopprettingsarbeidet. De har kommet godt i gang med arbeidet, og gjennomfører nå en intervjuundersøkelse. Alle som har hatt en formell rolle i gjenopprettingsarbeidet er invitert til å delta på intervju (39 ansatte). I tillegg skal et utvalg av studentrepresentanter intervjues.

Tentative resultater og foreløpige analyser ble presentert basert på funnene fra intervjuundersøkelsen per i dag. De har ikke gjennomført alle intervjuene ennå. Hovedproblemstillingene i evalueringen er:

1. «Virkningen» av gjenopprettingsarbeidet: Opplever ansatte at de har hatt mulighet for medvirkning eller ikke, opplever ansatte at de har hatt et fullt forsvarlig arbeidsmiljø under gjenopprettingen m.m.
2. Gjenopprettingsarbeidet som metode: Hva har man lært, hvilke verktøy har man brukt, hva har fungert godt m.m.

Forskerne fra NTNU Samfunnsforskning har i tillegg til intervjuene gjennomført en dokumentanalyse fra møter/aktiviteter i gjenopprettingsarbeidet, og sett på resultatene fra periodisk evaluering av studieprogrammene.

Det skal gjennomføres en spørreundersøkelse etter at intervjuene er gjennomført. Spørreundersøkelsen sendes til alle ansatte med 100% stilling ved IMS og IHK medio oktober.

1. **Fremtidens organisasjon for HF**

Anne Kristine orienterte om fremtidens organisasjon for HF og viste til målbilde, prosessplan og egenevaluering, se vedlegg. Ny organisering av HF skal bidra til faglige-, økonomiske- og administrative gevinster. Målsettingen er å forberede HF på endringene i UH-sektoren. Utsynsmeldingen (kompetansebehov i Norge) og Dimensjoneringsutvalget ved NTNU vil innebære endringer i studieprogram og endringer i fordeling av studieplasser.

Anne Kristine redegjorde for prosessen fremover. Instituttene jobber nå med en egenevaluering. Deretter skal arbeidsgruppen foreslå 2-3 modeller for ny organisering som skal på høring i organisasjonen. Saken behandles på fakultetsstyret og i SESAM i juni neste år. NTNUs styre foretar et vedtak høsten 2024.

Kommentarer til prosessen:

* Ta saken opp i AMU - ny organisering kan påvirke arbeidsmiljøet ved HF.
* Det kan dukke opp utfordringer med en sammenslåing av IMS og IHK – behov for å vurdere risikoen med fremtidig organisering.

Vedlegg: Målbilde, prosessplan og egenevaluering